ΓΡΑΠΤΗ ΕΡΩΤΗΣΗ P-3102/00

υποβολή: Rosa Migulez Ramos (PSE) προς την Επιτροπή

(26 Σεπτεμβρίου 2000)

Θέμα: Αλιευτική συμφωνία ΕΚ-Γροιλανδίας

Στις 14 Σεπτεμβρίου 2000, η Επιτροπή ολοκλήρωσε τις διαπραγματεύσεις για μία νέα αλιευτική συμφωνία με τη Γροιλανδία, η οποία προβλέπει ετήσια συνεισφορά της ΕΕ ύψους 42,82 εκατομμύρια ευρώ για την περίοδο 2000-2006. Η εν λόγω συμφωνία, που ωστόσο δεν έχει ακόμα εγκριθεί από το Συμβούλιο, δεν προβλέπει το διαχωρισμό των δύο τύπων χρηματοδότησης, έναν για τα αλιευτικά δικαιώματα και τον άλλον για την αναπτυξιακή βοήθεια παρά τη δέσμευση της Επιτροπής ότι η Συμφωνία αυτή θα προβαίνει σε διαχωρισμό των δύο αυτών θέσεων παραχωρώντας 28 συνολικά εκατομμύρια στα αλιευτικά δικαιώματα και τοπόλοιπο στην αναπτυξιακή βοήθεια σύμφωνα με την μονομερή δήλωση της Επιτροπής.

Μία αντιφατική πτυχή της σημερινής συμφωνίας με τη Γροιλανδία συνίσταται στο χαμηλό επίπεδο της χρησιμοποίησης των ποσοστώσεων που έχουν παραχωρηθεί στην ΕΕ και από το γεγονός ότι ορισμένοι στόλοι των ενδιαφερομένων για την εκμετάλλευσή του χωρών παρεμποδίζονται από το να εκμεταλλευθούν τις ποσοστώσεις αυτές λόγω της σημερινής κατανομής που ευνοεί ορισμένες χώρες οι οποίες ουσιαστικά δεν τις χρησιμοποιούν. Καλό θα ήταν οι αλιευτικές αυτές δυνατότητες που αποκτήθηκαν με κοινοτικό χρήμα να μπορούσαν να χρησιμοποιηθούν από τους ενδιαφερομένους στόλους που σήμερα δεν μπορούν να έχουν πρόσβαση στις αλιευτικές αυτές περιοχές.

Ένα άλλο θέμα που αποτελεί αντικείμενο συζήτησης είναι η έλλειψη διερευνητικών αποστολών για να διερευνήσουν την ύπαρξη νέων πόρων και να προσδιορίσουν νέες αλιευτικές δυνατότητες καθώς και η μη συμβολή στο κόστος της συμφωνίας από τους επωφελούμενους πλοιοκτήτες, όπως συμβαίνει και στις περισσότερες συμφωνίες που έχει συνάψει η Κοινότητα.

Πώς αξιολογεί η Επιτροπή την εκτέλεση, ανάπτυξη και χρησιμοποίηση του Τρίτου Πρωτοκόλλου που θα ολοκληρωθεί στις 31 του Δεκεμβρίου;

Έχει εισαγάγει η Επιτροπή στο νέο κείμενο την αρχή της συγχρηματοδότησης με την καταβολή ενός τέλους από τους κοινοτικούς πλοιοκτήτες που επωφελούνται της συμφωνίας αυτής; Εάν ναι, πώς αιτιολογεί η Επιτροπή τη διάκριση αυτή;

Προβλέπει το κείμενο της νέας συμφωνίας μία μεγαλύτερη ανάπτυξη της διερεύνησης αλιευτικών δυνατοτήτων; Προκειμένου ναπάρξει η βέλτιστη χρησιμοποίηση της αλιευτικών δυνατοτήτων ζήτησε η Επιτροπή να ενσωματωθεί ένας μηχανισμός κατανομής των αλιευτικών δυνατοτήτων που δεν χρησιμοποιούνται;

Απάντηση του κου Fischler εξ ονόματος της Επιτροπής

(27 Οκτωβρίου 2000)

Έγγραφο εργασίας τωνπηρεσιών της Επιτροπής, με το οποίο παρέχεται τεχνική αξιολόγηση της αλιευτικής συμφωνίας μεταξύ της Κοινότητας και της Ιρλανδίας, διαβιβάζεται απευθείας στον Αξιότιμο Κοινοβουλευτικό καθώς και στη Γραμματεία του Κοινοβουλίου.

Το τέταρτο πρωτόκολλο αναφέρεται στην πειραματική αλιεία (άρθρο 9) προβλέποντας τηνποχρέωση και από τα δύο μέρη να την προωθήσουν και με ειδική αναφορά στα είδη βαθέωνδάτων, στον κάβουρα και στο καλαμάρι.

Η εσωτερική διανομή μεταξύ των κρατών μελών των αλιευτικών δυνατοτήτων στο πλαίσιο αλιευτικής συμφωνίας δεν αποτελεί αντικείμενο διαπραγματεύσεων με την τρίτη χώρα αλλά εσωτερικό θέμα που επιλύεται στο πλαίσιο της Κοινότητας.

Στο θέμα της διανομής των αλιευτικών δυνατοτήτων, η Επιτροπή και το Συμβούλιο προέβησαν στην ακόλουθη δήλωση στο πλαίσιο της συζήτησης σχετικά με τις οδηγίες διαπραγμάτευσης του τετάρτου πρωτοκόλλου της Γροιλανδίας: Το Συμβούλιο και η Επιτροπή θα εξετάσουν τις ενδεχόμενες βελτιώσεις της χρήσης των αλιευτικών δυνατοτήτων, με την επιφύλαξη της αρχής της σχετικής σταθερότητας. Λαμβάνονταςπόψη δεόντως τις απαιτήσεις της βιώσιμης αλιείας και στο πλαίσιο της αρχής της σχετικής σταθερότητας, καλούν τα ενδιαφερόμενα κράτη μέλη να εξετάσουν τη δυνατότητα να μεταφέρουν τις αχρησιμοποίητες ή τιςποχρησιμοιούμενες ποσοστώσεις τους σε άλλα κράτη μέλη